Diari Oficial de la Generalitat Valenciana


Sumari del DOGV 4040, del 11-07-2001 (2001/6836)

RESOLUCIÓ de 29 de juny de 2001, del sotssecretari de l'Oficina de Ciència i Tecnologia del Govern Valencià, per la qual s'adjudiquen ajudes per a borses de viatge per a l'assistència i participació en congressos i jornades de caràcter científic, humanístic i tecnològic per a becaris predoctorals de formació de personal investigador.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4040

Data del DOGV
:   11-07-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/6836


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 29 de juny de 2001, del sotssecretari de l'Oficina de Ciència i Tecnologia del Govern Valencià, per la qual s'adjudiquen ajudes per a borses de viatge per a l'assistència i participació en congressos i jornades de caràcter científic, humanístic i tecnològic per a becaris predoctorals de formació de personal investigador. [2001/Q6836]
  
La base 6 de l'annex I de la Resolució de 26 de desembre de 2000 (DOGV número 3.909, de 3 de gener de 2001), del vicepresident segon del Govern Valencià, per la qual es convoquen diferents tipus d'ajudes i beques per al foment de la investigació científica i el desenvolupament tecnològic a la Comunitat Valenciana, disposa en l'apartat primer que «Una vegada finalitzat el procés d'avaluació, la concessió o denegació de les ajudes s'acordarà per resolució del vicepresident segon del Govern Valencià. La resolució de la convocatòria es publicarà en el Diari Oficial de la Generalitat Valenciana».
  
El Decret 109/2000, de 18 de juliol, del Govern Valencià, pel qual s'aprova el nou Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern estableix en l'article 21 que depén de la Vicepresidència Segona l'Oficina de Ciència i Tecnologia del Govern Valencià.
  
Per la seua part, la disposició transitòria única de l'Ordre de 3 d'octubre de 2000, de la Conselleria de Cultura i Educació, de desplegament del Reglament Orgànic i Funcional del dit departament, assigna la competència per a resoldre a l'Oficina de Ciència i Tecnologia.
  
En virtut de l'anterior, resolc:
  
Primer
  
Adjudicar les ajudes per a borses de viatge per a l'assistència i participació en congressos i jornades de caràcter científic, humanístic i tecnològic per a becaris predoctorals de formació de personal investigador, segons la relació que figura com annex d'aquesta resolució i en la quantia que s'hi especifica.
  
Segon
  
Les persones beneficiàries de les ajudes estan obligades al compliment del que estableixen les bases dels annexos I i VII de la resolució de convocatòria.
  
D'acord amb el que estableixen els articles 107, 116 i 117 de la Llei de Règim Jurídic de les Administracions Públiques i de Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que esgota la via l'administrativa, es podrà recórrer potestativament en recurs de reposició o caldrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el mateix òrgan que ha dictat l'acte, en el termini d'un mes, comptador des de l'endemà de la seua publicació en el Diari Oficial de la Generalitat Valenciana.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua publicació.